**Сабақтың тақырыбы: Литосфера. Жер қабықтары.**

**І.Мақсаты:**

1. Жердің сыртқы құрлысымен таныстырып, оларға жеке тоқтала отырып, сипаттама беру, жердің ішкі және сыртқы құрлысының ерекшеліктерін анықтап, себеп-салдарын түсіндіру;
2. Оқушылардың ізденіс қабілеттерін дамыту, ойлау белсенділігін арттыру,оқушылардың өз беттерінше салыстыру, қорытынды жасай білу қабілеттерін дамыту;
3. Жерің сыртқы және ішкі құрлысының маңыздылығын түсіндіре отырып, оны қорғауға бағыттау.

**ІІ.Сабақтың түрі:** Аралас сабақ.

**ІІІ. Сабақтың типі**: Жаңа сабақты игерту.

**ІҮ. Әдісі:** Сұрақ-жауап, проблемалық іздендіру, ой шақыру стратегиясы, топтастыру стратегиясы, талдау, жинақтау;

**Ү. Сабақтың формасы**: жеке жұмыс.

**ҮІ. Көрнекілігі**: жұмыс дәптері, оқулық, карта, кесте, үлестірмелі кестемелер

**ҮІІ. Сабақтың барысы:**

1. **Ұйымдастыру кезеңі**: Оқушылардың сабаққа дайындығын тексеру.
2. **Үй тапсырмасын тексеру:**

(Слайд арқылы таблицамен сұрақтар беріледі, оқушылар дайын параққа жауабын жазады.)

1. **Сабақтың мақсатын қою:** Балалар бүгін біз- Жердің сыртқы құрлысымен және ішкі құрлысымен танысамыз.
2. Жаңа сабақ:

**1.Атмосфера жер қабаты.**

**Мұғалім:** - Егер ғарыштан жерге қарайтын болсақ, оның шар тәріздес екенін көреміз. (Слайдтан Жердің ғарыштан түсірілген бейнесі көрсетіледі)

* Жердіңбуалдыр, көп жерін Ақ шарбы бұлттар жауып жатқанын көреміз.Ал ақ шарбы- ондағы бұлттардың көрінісі. Ауа Жер шарын қалың қабат түрінде ең сыртынан қоршап тұрады. Оны *Атмосфера* деп атайды.

***Ой шақыру стратегиясы.*** Балалар сендер өткен сабақтарда *Атмосфера* не екенін және ол қандай қабаттардан тұратынын білдіңдер. Солай емес пе, балалар? Ендеше, ми қыртыстарымызды іске қосып,еске түсірейік.

Практикалық кезең:

1. Атмосфера қабаттары.

(Слайдтан жердің қорғаныш қабығы көрсетіледі және олар санмен белгіленеді оқушылар оларды атап, дәптерлеріне жазып қояды.)

* Қазіргі атмосфераның негізгі газдарына қандай газдар жатады?

**Оқушылар:** азот 78%, оттегі 21%, және тағы басқа газдар.

**Мұғалім:** Ал тіршілікке ең қажетті газ ол қайсы?

**Оқушылар:** Оттегі.

**2.Гидросфера жер қабаты.**

**Мұғалім:** Ғарыштан қарағанда адам Жер бетінің көбін су алып жатқанын байқайды. Ауа сияқты су да Жер бетін біртұтас жауып жатыр. Оны қалай атайды? ГИДРОСФЕРА

**Гидросфера нені құрайды?** (Слайд арқылы бірнеше жауаптар ұсынылады. Олар арасынан керектісін ғана тауып, дәптерлеріне жазып алады)

А)өзен, көл, мұздық, көмір,жер асты суы, топырақ,бұршақ,өсімдік,мұхит ,тас,

**Мұғалім:** Олар біріге отырып дүниежүзілік мұхитты құрайды.

 **3.Картамен жұмыс. Дүниежүзінің физикалық картасынан мұхитарды, өзендер мен көлдерді тауып көрсетеді.**

 **4.Оқушыларға** бір-бір парақ бет беріліп, мұхиттардың ерекшеліктерін толтырады. Ол **«ең ерекше»** деп аталады.

|  |  |  |
| --- | --- | --- |
| **р/с** | **Өзіндік ерекшелігі** | **Мұхиттың аты.** |
| 1 | Ең үлкен |  |
| 2 | Ең суық |  |
| 3 | Ең жылы |  |
| 4 | Ең терең |  |
| 5 | Ең тұзды |  |
| 6 | Ең солтүстіктегі |  |
|  |  |  |

**Мұғалім**: Балалар судың қандай қасиеттерін білесіңдер?

**Оқушылар:** тұздылығы, мөлдірлігі, температурасы.

**5.Танымдық тапсырмалар. Кестемемен жұмыс.** Берілген сөздердегі әріптерді орындарына қойып, географиялық атаулардыңаттарын тауып көріңіздер.

**Оқушыларға үлестірмелі кестеме таратып беріледі, жауаптарын орындарында тұрып айтады.** Басқа оқушылар қатесін түзейді.

**Сергіту сәті**

**3.Биосфера жер қабаты.**

**Мұғалім:** Жердің тіршілік ететін- бактериялардан бастап, адамға дейін түрлі ағзалар-биосфераны құрайды. Оларды атап өтейікші.

**Слайдтан суреттер көрсетіледі.**

1. **Жердің ішкі құрлысы**.

**Мұғалім**: Міне, біз жердің сыртқы қабаттарымен толықтай танысып болдық. Енді жердің ішкі құрлысымен танысатын боламыз.

-Жердің сыртқы қабаты – Жер қыртысы деп аталады.

Слайдттан «Жер қыртысы» сызбасы көрсетіледі.

**Мұғалім:** Жер қыртысында ұдайы тау түзілу қозғалыстары жүріп жатады. Оның беті құрлықтағы және мұхит табанындағы жер бедерінің ой-қырына сәйкес келеді.

Слайдтан «Жер құрлысы» суреті көрсетіледі.

Жер қыртысынан әрі шамамен 2900 км тереңдікке дейін *мантия* орналасқан (латынша мантия- жамылғысы.) Жер қыртысы және мантияның жоғарғы қристалдық тау жыныстарынан тұратын қабаты *литосфера* деп атайды.(латынша литос- тас).

Жердің ең орталық өзегін *ядро* алып жатыр. Оның радиусы 3500 км шамасында.

**6.Топтастыру стратегиясы.**

**Қортындылау:**

**1. Атмофераның жерге қандай пайдасы бар?**

**2. Гидросфера деп нені атаймыз?**

**3. Бисфераға не жатады?**

**4. Жердің ішкі құрлысы неден тұрады?**

**7. Үйге тапсырма: «Жер қыртысы» тақырыбын қайталау.**

**8. Бағалау. Оқушылар бір-бірлерін бағалайды.**